**Szerződéstervezet**

**Teljes ellátás alapú földgáz energia kereskedelmi szerződés**

Amely létrejött egyrészről, a **Magyar Bányászati és Földtani Szolgálat** (1145 Budapest, Columbus utca 17-23.; statisztikai számjel: 15300083 8413 312 01, adószám: 15300083-2-42); k**incstári számla száma:** 10032000-01417179; képviseli: Zelei Gábor elnök mint megrendelő (a továbbiakban: **Vevő**),

Vevő energetikai ügyekben illetékes ügyintézője (név, elérhetőségek)

másrészről az ……………………………… mint földgáz energia kereskedő, a továbbiakban: Eladó

Székhelye:

Cégjegyzékszáma:

Adószáma:

Bankszámlaszáma:

Földgáz ker. engedély szám:

Képviselője:

Kapcsolattartó neve szerződéssel kapcsolatban: (név, elérhetőségek)

az Eladó és a Vevő a továbbiakban együttesen: a Felek között az alulírott helyen és időben az alábbi feltételekkel:

# Előzmények

**1.** Vevő mint ajánlatkérő a közbeszerzésekről szóló 2015. évi CXLIII. törvény (továbbiakban: Kbt.) alapján “Földgáz energia beszerzése 2018” tárgyban indított közbeszerzési eljárást (továbbiakban: ”Közbeszerzési Eljárás”).

**2.** Eladó mint ajánlattevő vett részt a közbeszerzési eljáráson, és figyelemmel arra, hogy Vevő Eladó ajánlatát fogadta el nyertes ajánlatként, a Felek a jelen közbeszerzési szerződést kötik egymással.

# Szerződést alkotó dokumentumok

1**.** Annak okán, hogy jelen szerződést a Felek közbeszerzési eljárás keretében kötötték meg, a Felek kijelentik, hogy teljes megállapodásukat nem kizárólag jelen szerződés törzsszövege tartalmazza. A közbeszerzési eljárás során keletkezett iratokat úgy kell tekinteni, mint amelyek a jelen szerződés elválaszthatatlan részeit képezik.

2. A szerződés Kbt. által meghatározott tartalma

2.1. A Kbt. 131. § (2) bekezdésének eleget téve Felek rögzítik, hogy a szerződés részét képezi Eladó ajánlata.

2.2. A Kbt. 136. § (1) bekezdés a) pontjának eleget téve Felek megállapodnak, hogy Eladó nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak.

2.3. A Kbt. 136. § (1) bekezdés b) pontjának eleget téve Felek megállapodnak, hogy Eladó köteles a jelen szerződés teljesítésének teljes időtartama alatt tulajdonosi szerkezetét a Vevő számára megismerhetővé tenni. Eladó – a megismerhetővé tételre vonatkozó kötelezettsége mellett – a jelen szerződés időtartama alatt írásban köteles tájékoztatni Vevőt minden, a tulajdonosi szerkezetében bekövetkezett változásról, a megváltozott és az új adatok, valamint a változás hatályának megjelölésével. Eladó a jelen szerződés teljesítésének teljes időtartama alatt haladéktalanul írásban köteles Vevőt értesíteni a Kbt. 143. § (3) bekezdésében megjelölt ügyletekről.

2.4. A Kbt. 143. § (3) bekezdésének eleget téve Felek rögzítik, hogy Vevő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha a Kbt. 143. § (3) bekezdés a) vagy b) pontja szerinti feltételek bekövetkeznek, azaz:

a) a nyertes ajánlattevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;

b) a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

2.5. Felek rögzítik, hogy a Kbt. 125. § (5) bekezdés szerinti felmondás esetén az Eladó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

2.6. Vevő nyilatkozza, hogy a Kbt. 133. § (1) bekezdését figyelembe vette közbeszerzési eljárás előkészítése során.

# A szerződés tartalma

Eladó jelen Szerződés alapján kötelezettséget vállal a Szerződésben meghatározott mennyiségű földgáz eladására a Vevő részére, a Vevő által megadott ütemezés szerint. Eladó minden szükséges lépést megtesz annak érdekében, hogy a rendszerirányító, az Eladó, a tároló és az elosztó a Szerződés szerinti földgázszállítást befogadja és jóváhagyja, illetve teljesítse.

Eladó teljes körű, a földgázrendszer használatát is biztosító földgázellátást nyújt Vevő részére, amelyre tekintettel a Vevő az őt jogszabály alapján megillető, a jelen Szerződés teljesítéséhez szükséges (Eladói, tárolói, elosztási) rendszerkapacitások tekintetében a rendelkezési jogot átadja Eladó részére, illetve megbízza Eladót, hogy a jelen Szerződés teljesítéséhez szükséges rendszerhasználati szerződéseket a rendszerüzemeltetőkkel megkösse.

Vevő a jelen Szerződés aláírásával megbízza Eladót az elosztóhálózat-használati és a földgáz-kereskedelmi szerződéseinek megbízottként történő összevont kezelésére.

Az átadási pont egy adott felhasználási hely vonatkozásában a Vevő felhasználási helyét ellátó földgázelosztó-vezetéknek a felhasználási hely telekhatárára eső végpontja. A földgáz átadása a Vevő részére az átadási ponton történik. Eladó a jelen Szerződésben rögzített földgázmennyiség és teljesítmény rendelkezésre állását ezen a ponton biztosítja. Vevő a földgázt az átadási ponton veszi át saját felhasználás céljából. Vevő az átvett földgázt harmadik személy számára nem adja tovább, illetve a felhasználási helyről más területre nem vezeti át.

A Szerződés szerinti földgázminőség és átadási nyomás teljesítésének, valamint a kárveszély átszállásának helye az átadási pont.

# A szerződés időtartama, teljesítési időszak

Jelen Szerződés 2018. május 01. napján 6:00 CET órától kezdődően 2019. május 01. napján 6:00 CET óráig tartó határozott időtartamra jön létre.

# A földgáz mennyisége, teljesítmény-lekötés és a földgáz minősége

# V.1. A szerződéses mennyiség

A Felek az alábbiakban rögzítik a felhasználási helyre a szerződéses időszakban szállítandó földgáz mennyiséget (szerződött földgáz mennyiség).

|  |  |
| --- | --- |
| Szerződéses időszak | Szerződött földgáz mennyiség [m3] |
| 2018.05.01 – 2019.05.01. | 227.848 |

A felhasználási helyek szerződéses földgáz mennyisége havi bontásban

|  |  |
| --- | --- |
| **Időszak** | **Tervezett összes fogyasztás nm3** |
| 2018. május | 2873 |
| 2018. június | 2064 |
| 2018. július | 1617 |
| 2018. augusztus | 1117 |
| 2018. szeptember | 1497 |
| 2018. október | 19191 |
| 2018. november | 26460 |
| 2018. december | 46904 |
| 2019. január | 45095 |
| 2019. február | 40021 |
| 2019. március | 27103 |
| 2019. április | 13906 |
| Összesen | 227848 |

### A Vevő semminemű mennyiségi eltérés esetében kötbér fizetésére nem kötelezett.

### A felhasználási helyek szerződéses földgáz mennyiségét telephelyi szintű bontásban részletezve az 1. számú melléklet tartalmazza.

Vevő jogosult a jelen szerződés alapját képező közbeszerzési eljárás megindítását követően, avagy a szerződés hatálya alatt az egyes fogyasztási helyeken mérőóra-cserét végezni az ajánlati felhívásban meghatározott földgázenergia-mennyiség felső határát összességében meg nem haladó mértékig.

### A mérőórák cseréjéről Vevő a szükséges adatok megadásával a hatályos jogszabályokban foglalt rendelkezéseknek megfelelően írásban értesíti Eladót.

# V.2. Teljesítmény-lekötés az összes felhasználási helyre vonatkozóan

A Felek a felhasználási hely(ek)re a Vevő hálózatcsatlakozási szerződése alapján alábbiakban részletezettek szerint rögzítik a szerződéses időszakra vásárolt földgázkapacitást és a nyilvántartott földgázkapacitást:

|  |  |  |  |
| --- | --- | --- | --- |
| Vásárolt földgázkapacitás | [m3/h] | [MJ/h] | [MJ/nap] |
| 2018.05.01-2019.05.01. | **145** |  |  |

# A földgáz minősége

Az értékesített földgáz minősége megfelel az MSZ 1648:2000 2H jelű gázcsoportra vonatkozó szabvány előírásainak. A földgáz szagosított formában kerül átadásra a Vevőnek.

# Az ellenszolgáltatás összege

**VII.1. 20 m3/h – 100 m3/h névleges teljesítmény** **esetén**

## Gázdíj

Pfix: …………. [Ft/MJ]

A Pfix árelem értéke a szerződéses időszak során nem változik.

**Rendszerhasználati díjak**

**Forgalmi díj**: B = ..... Ft/GJ

**Kapacitás díj**: …………… KD = KL \* K [Ft/év]

ahol

KL: A szerződéses időszakra lekötött legnagyobb órai teljesítmény (m3/h-ban)

K =..... Ft/m3/h/év Az éves kapacitásdíj egységára a szerződéskötés időpontjában.

A rendszerhasználati díjak nem tartalmazzák az egyéb hatóságilag előírt díjakat (MSZKSZ díj), de tartalmazzák a szagosítás díját.

A rendszerhasználati díj szerződéskötéskor érvényes mértéke: a Magyar Energetikai és Közmű-szabályozási Hivatal által kiadott vonatkozó rendelete alapján, a jelen Szerződésben szereplő teljesítmények, illetve mennyiségek figyelembevételével került megállapításra.

## VII.2. 20 m3/h névleges teljesítmény alatt

1. Gázdíj: …………….. Ft/MJ (egy MJ vonatkozó Energia Egységár, és a ténylegesen felhasznált földgáz mennyiség alapján fizetendő); az Energia Egységár fix.

b) Alapdíj: ………….. Ft/év (adott időszakra vonatkozóan fix értékű).

## VII.3. Szerződéses ár

A szerződéses ár nem tartalmaz fogyasztási típusú adókat vagy más, a jelen szerződéshez hasonló jogügyletekhez kapcsolódó és a Felek akaratától függetlenül, kötelezően alkalmazandó közterheket, költségeket, díjakat, illetékeket, illetve más hasonló díjelemeket (a továbbiakban együttesen: közterhek); így különösen általános forgalmi adót (ÁFA), az energiaadót, amelyeket Eladó jogosult Vevővel szemben érvényesíteni, illetve Vevőre áthárítani a mindenkori jogi szabályozással összhangban, függetlenül attól, hogy az érintett közteher már a Szerződés megkötése előtt is létezett, vagy csak azt követően került bevezetésre. Az ilyen közterhek módosítása esetén Eladó jogosult a díjváltozást – a módosítással érintett közteher díjváltozásnak megfelelően – a díjmódosítás hatályba lépésével megegyező időponttal a Vevővel szemben érvényesíteni.

Az MSZKSZ díjnak az arra jogosult szervezet általi módosítása esetén Eladó jogosult a díjváltozást a díjmódosítás hatályba lépésével megegyező időponttal és mértékben a Vevővel szemben érvényesíteni.

A kibocsátásra kerülő számla a földgáz értékén túlmenően tartalmazza a számla kibocsátása napján hatályos magyar jogszabályok szerint a földgázeladást terhelő adókat (energiaadó, ÁFA stb.), pótlékokat és egyéb hatóságilag előírt díjakat.

# Elszámolás, számlázás, fizetési feltételek

A Felek közötti mennyiségi elszámolás alapja a Vevő részére az átadási ponton átadott földgázmennyiség, illetve az abból számított hőmennyiség képezi – a két tizedes-jegy pontosságú átlag fűtőérték adatok szorzatával képzett energiamennyiség, MJ-ban kifejezve –, melynek meghatározására a területileg illetékes elosztó által szolgáltatott adatok alapján kerül sor.

Számlázás pénzneme: Ft

**Eladó az alábbi számlákat nyújtja be Vevő részére:**

## VIII.1. Havi teljesítménydíj számla

Az éves teljesítmény (kapacitás) lekötési díj 1/12 része.

Fizetési határidő a tárgyhónap első napja 30 napos teljesítési határidővel. A számla közvetített szolgáltatást tartalmaz.

## VIII.2. Havi forgalmi díj számla

8.2.1 Eladó a Vevő fogyasztásáról havi rendszerességgel számlát állít ki, mely tartalmazza a RHD forgalmi díj részét is. A számla közvetített szolgáltatást tartalmaz.

A felhasználási helyek esetén évente legalább egy alkalommal a mérőóra leolvasása alapján elszámoló számla készül.

8.2.2. Ha a gázmérő a fogyasztást nem, vagy hibásan méri, vagy a gázmérő hitelesítési ideje lejárt az elszámolás alapjául szolgáló földgázmennyiség meghatározása az Eladó Üzletszabályzatában, illetve az illetékes földgázelosztói engedélyes üzletszabályzatában meghatározott módon történik.

8.2.3. Számla fizetési határideje a számla kézhezvételétől számított 30. nap. Vevő a kiállított számlát átutalással egyenlíti ki.

Vevő a számla kézhezvételétől számított 15. napig számlakifogással élhet az Eladó általános szerződési feltételeit szabályozó Üzletszabályzatában foglaltak szerint.

A Felek rögzítik, hogy a fizetés teljesítésének az Eladó bankszámláján történő jóváírást kell érteni. Minden fél maga viseli a jelen szerződés kapcsán felmerülő összegek kifizetésével vagy fogadásával kapcsolatban az elszámoló vagy számlavezető bankja által kivetett díjakat és költségeket. Késedelmes fizetés esetén Vevő a Kbt. 135. § (22) bekezdésére tekintettel a mindenkori hatályos Polgári Törvénykönyv szerint késedelmi kamat megfizetésére köteles.

# Pótdíjak és szerződést biztosító mellékkötelezettségek

## IX.1. Vevő által fizetendő pótdíjak – alul-, felülvételezésből eredő pótdíj

Vevő a szerződött mennyiségtől pótdíjmentesen eltérhet.

IX..2. **Meghiúsulási kötbér.**

Ha a szolgáltatás a nyertes ajánlattevő érdekkörében felmerült okból ellehetetlenül, vagy az ajánlattevő a teljesítést megtagadja, vagy a vállalt szolgáltatást egy teljes napot meghaladóan nem teljesíti, az Ajánlatkérő jogosult felmondani a szerződést és meghiúsulási kötbért érvényesíteni. A meghiúsulási kötbér mértéke a teljes nettó vállalkozói díj 5%-a.

# Szerződésszegés és következményei

## X.1 Szerződésszegés esetei

**X.1.1. Szerződésszegést követ el az Eladó különösen, ha**

* a földgázellátást a Szerződésben meghatározott időpontban nem kezdi meg,
* a nem megszakítható földgáz teljesítmény átadását indok nélkül vagy jogellenesen korlátozza, illetve szünetelteti (következménye kártérítés),
* nem a szabványoknak, illetve a közbeszerzési eljárás dokumentációjának műszaki mellékletében meghatározott feltételeknek megfelelő minőségű földgázt szállít Vevő részére (minőségi hiba),
* a hatályos jogszabályokban, jelen Szerződésben és az Eladó általános szerződési feltételeit tartalmazó Üzletszabályzatában meghatározott egyéb feltételeket megsérti.

**X.1.2. Szerződésszegést követ el a Vevő különösen, ha**

* fizetési kötelezettségének nem, vagy a Szerződésben meghatározott határidőn túl, késedelmesen tesz eleget (késedelmi kamat),
* a hatályos jogszabályokban, jelen Szerződésben és az Eladó általános szerződési feltételeit tartalmazó Üzletszabályzatában meghatározott egyéb feltételeket megsérti.

## X.1.3. Szerződésszegés jogkövetkezményei

A Felek jelen szerződésben vállalt kötelezettségeinek megszegése esetén a szerződésben, a vonatkozó hatályos jogszabályokban és a rendszerirányító, az elosztó és az Eladó általános szerződési feltételeit tartalmazó Üzletszabályzatában meghatározott jogkövetkezmények alkalmazandóak.

Ha Vevő a számla összegének megfizetésével 30 napot meghaladó mértékű késedelembe esik, és fizetési kötelezettségének az Eladó írásos felszólítása ellenére sem tesz eleget, Eladó jogosult a fizetési felszólításban szereplő határidőt követő első munkanapon a Vevőt a gázellátásból kikapcsoltatni.

Ha a földgázellátásból kikapcsolt Vevő valamennyi lejárt tartozását rendezi és a külön díj ellenében végezhető szolgáltatásokról szóló rendeletben meghatározott egyéb költségeket is megfizeti, Eladó a tudomására jutást követően legkésőbb 24 órán belül köteles kezdeményezni Vevőnek az ellátásba történő ismételt bekapcsolását, e kötelezettség elmulasztása a földgázkereskedő részéről súlyos szerződésszegésnek minősül.

# Szerződés megszűnése, megszüntetése és módosítása

## XI.1. A szerződés megszűnik

* a lejárat napján, további külön felmondás vagy nyilatkozat nélkül;
* bármelyik Fél jogutód nélküli megszűnése esetén;
* ha az Eladó földgáz kereskedelmi működési engedélye bármely okból visszavonásra kerül.

## XI.2. A szerződés megszüntetése

* a szerződés egyoldalúan történő rendes felmondással nem szüntethető meg,
* a szerződést a Felek közös megegyezéssel bármikor megszüntethetik,
* a Kbt. 143. § (3) bekezdésében meghatározott esetekben,
* rendkívüli felmondással, bármely fél súlyos szerződésszegése esetén.

Jelen Szerződést bármelyik Fél írásban jogosult a másik Félhez címzett rendkívüli felmondással, azonnali hatállyal megszüntetni, amennyiben a másik Fél jelen szerződésben foglalt lényeges kötelezettségének az arra vonatkozó írásbeli felszólítás kézhez vételétől számított legkésőbb 15 napon belül nem tesz eleget.

A Szerződés megszűnése, megszüntetése esetén a szerződésből származó valamennyi fizetési kötelezettség haladéktalanul esedékessé válik.

## XI.3. A szerződés módosítása

A szerződés módosítása csak mindkét fél által aláírt írásos dokumentum útján lehetséges a Kbt. 141. § szerinti korlátozások figyelembevételével.

Ha jogszabályváltozás, tulajdonosi, fenntartói vagy egyéb jogszabályból fakadó döntés folytán Vevő működési területe megváltozik, az a Kbt. 141. § (6) bekezdés szerinti körülménynek minősül.

Nem minősül szerződésmódosításnak a szerződő felek jelen Szerződésben meghatározott kapcsolattartási adataiban (pl. levelezési cím, számlavezető pénzintézet, bankszámlaszám) vagy a felhasználási helyek jellemzőit jelentő adatokban (pl. gázmérő-csere, mérési és felhasználási hely műszaki átalakítása) bekövetkezett jogszerű változás.

# Korlátozás

## XII.1. A korlátozás a hatályos jogszabályok alapján történhet ((265/2009. (XII. 1.) Korm. rendelet)).

## XII.2. Vevő tudomásul veszi, hogy a rendszerüzemeltető engedélyesnek lehetősége van a földgázellátásban történő beavatkozásra. Földgázellátási zavar (a földgázellátásról szóló 2008. évi XL törvény – a továbbiakban: GET. – 96. § (1) bekezdése), illetve földgázellátási válsághelyzet (GET. 97. § (1)-(2) bekezdése) esetén a rendszerirányító elrendeli a szükségessé vált felhasználás-korlátozást és irányítja annak végrehajtását. A felhasználás-korlátozás végrehajtásáról a rendszerirányító, a földgázeladói, földgáztárolói és földgázelosztói engedélyes a Magyar Energetikai és Közmű-szabályozási Hivatal által a korlátozható kategóriába tartozó felhasználói körben meghatározott korlátozási sorrendben, a szükséges legkisebb mértékben és időtartamban köteles gondoskodni. A jogszabályban előírtaknak megfelelően, a fentiek szerint elrendelt felhasználói korlátozás minden esetben a szolgáltatás jogszerű megtagadásának minősül.

A Vevő tudomásul veszi, hogy korlátozás elrendelése esetén köteles a rendszerirányító, a földgázeladó, földgáztároló valamint a földgázelosztó utasításait végrehajtani, és az ebből fakadó terheket jogszabályban meghatározott módon viselni.

Vevő kijelenti, hogy tudomással bír a korlátozási besorolás hatályos szabályozásáról és azok alapján őt terhelő kötelezettségekről (önkorlátozás, adatváltozás-bejelentési kötelezettség), eljárási szabályokról. Vevő ennek megfelelően kidolgozza a korlátozás esetén alkalmazandó intézkedési tervét, és jelen Szerződésben megjelölt kapcsolattartója ilyen esetben rövid úton (telefon vagy fax) is értesíthető.

# Teljesítés jogszerű megtagadása és vis maior

## XIII.1. Teljesítés jogszerű megtagadása

Eladó részben vagy egészben jogszerűen megtagadhatja a teljesítést

1. ha az Eladó működési körén kívül eső esemény következtében az átadás-átvétel feltételei megszűntek, vagy csak korlátozottan állnak fenn, a feltételek helyreállásáig (pl. Vis Maior, havária),
2. Földgázellátási zavar, valamint a földgázellátási válsághelyzet I. fokozata esetén a Magyar Energetikai és Közmű-szabályozási Hivatal által jóváhagyott korlátozási sorrend és szabályozás szerint,
3. Földgázellátási válsághelyzet II. fokozata esetén Magyarország Kormányának illetékes minisztere által elrendelt intézkedéseknek megfelelően.

## XIII.2. Vis Maior

Egyik Fél sem tartozik felelősséggel a jelen Szerződésben foglaltak nem, vagy nem szerződésszerű teljesítése esetén, ha annak oka olyan, az arra hivatkozó Fél érdekkörén kívül felmerült esemény vagy körülmény, melyet az adott Fél ésszerű módon nem tudott elkerülni vagy elhárítani, és amely a Fél számára lehetetlenné teszi a jelen Szerződésben foglalt kötelezettségeinek teljesítését. Ebben az esetben a Vis Maior fennálltára hivatkozó Fél szerződéses kötelezettségei alól olyan időtartamra és mértékben mentesül, amely során, illetve amennyiben e kötelezettségek teljesítését a Vis Maior esemény megakadályozza. A Vis Maior eseményre hivatkozó Fél mentesülése esetén a mentesülés mértékéig a másik Fél is mentesül a Szerződés alapján fennálló kötelezettségeinek teljesítése alól. E mentesítés azonban nem terjed ki a jelen pontban rögzített értesítési kötelezettség elmulasztására vagy a jelen Szerződés alapján esedékes bármely összeg kifizetésének elmulasztására. Nem minősül Vis Maiornak a Szerződés teljesítéséhez szükséges jóváhagyások, engedélyek, felhatalmazások hiánya, illetve a Vevő pénzügyi nehézsége.

## XIII.3. Lehetetlenülés

A teljesítés lehetetlenné válásának esetére a Ptk. 6:179-6:182. § rendelkezései irányadóak. Az átmeneti lehetetlenülés nem eredményezi a szerződés megszűnését.

## XIII.4. Havária

Haváriának minősül Felek között a földgázellátást biztosító tároló, illetve elosztó rendszer vagy létesítmény súlyos üzemzavara, amelynek következtében Eladó nem tudja szerződésszerűen biztosítani Vevő felé vállalt ellátási kötelezettségét. Havária esetére a lehetetlenülés szabályai irányadóak.

Az e pontban írt esemény bekövetkezte esetében az arra hivatkozó Fél a lehetséges legrövidebb időn belül köteles a másik Felet értesíteni, és egyidejűleg tájékoztatni a Vis Maior, lehetetlenülés, havária várható időtartamáról és a jelen szerződést érintő hatásáról. Köteles továbbá minden tőle elvárhatót megtenni az említett események megszüntetése, elhárítása, következményeinek enyhítése érdekében. A szerződéses kötelezettségei alól mentesítést kérelmező Fél a másik Fél kérésére az esemény fennálltát, körülményeit hitelt érdemlő módon az annak igazolásául szolgáló dokumentumok csatolásával igazolni köteles.

# Adatvédelem

A felek a Szerződéssel kapcsolatos okmányokat és a Szerződéssel kapcsolatosan tudomásukra jutott információkat kizárólag a szerződés teljesítésére használhatják fel. Felek hozzájárulnak ahhoz, hogy a szerződéssel kapcsolatosan a másik fél tudomására jutott információkat a másik fél kezelje, feldolgozza és továbbítsa a jelen szerződésben foglalt kötelezettségei teljesítése, illetve jogai érvényesítése érdekében.

# A Felek közti kapcsolattartás módja

A Felek megállapodnak, hogy a jelen szerződéssel kapcsolatos jogaik gyakorlása és kötelezettségeik teljesítése során mindenkor egymással együttműködve, kölcsönös egyeztetés alapján járnak el.

A Felek a jelen Szerződés hatályba lépését követően bekövetkező minden, a Szerződés teljesítését érintő változásról egymást kötelesek haladéktalanul írásban értesíteni. Felek írásos értesítésnek tekintik az olvasás visszaigazolása mellett megküldött elektronikus levélben, a postai úton, valamint személyesen kézbesített levél útján történő közléseket. A közlés a címzetthez történő megérkezéssel tekinthető kézbesítettnek. Ennek tényét a közlő Fél köteles bizonyítani.

Az értesítési kötelezettség elmulasztásából eredő mindennemű kár a mulasztó Felet terheli.

# Irányadó jog, vitás ügyek rendezése

A jelen szerződésre Magyarország joga az irányadó. A szerződésben nem, vagy eltérően szabályozott kérdésekben, illetve a szerződésben szereplő fogalmak tekintetében a GET. és annak végrehajtásáról szóló 19/2009. (I. 30.) Korm. rendelet, a Kbt., a mindenkori hatályos Polgári Törvénykönyv, a földgáz rendszerhasználati díjak megállapításáról szóló 1/2013. (VII. 11.) MEKH rendelet, a 265/2009. Korm. rendelet, valamint az egyéb földgázipari jogszabályok, az Eladó mindenkor hatályos Földgáz-kereskedelmi Üzletszabályzata, a területileg illetékes földgázelosztói engedélyes üzletszabályzata, az Üzemi és Kereskedelmi Szabályzat, valamint a hatályos egyéb magyar jogszabályok irányadók.

Vitás ügyeiket Felek elsősorban személyes egyeztetések útján rendezik. Ennek eredménytelensége esetén a vitás kérdések elbírálására a Felek a hatáskörrel és illetékességgel rendelkező bírósághoz fordulnak. Ha valamely Fél a másik Fél nem teljesítése esetén a szerződésben foglalt jogaival nem él, ez nem értelmezhető úgy, hogy a jogosult Fél lemond az ilyen szerződésszegés esetén, illetve bármely más vagy további mulasztás/szerződésszegés esetén a jogai érvényesítéséről.

# Vegyes rendelkezések

A jelen Szerződést a Felek képviselői, elolvasás és közös értelmezés után mint akaratukkal mindenben megegyezőt, 4 példányban jóváhagyólag írják alá.

Kelt:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  . |
| Vevő képviseletében | Eladó képviseletében |

**Melléklet:**

1. sz. melléklet: Felhasználási helyek listája
2. számú melléklet

**A felhasználási helyek tervezett havi mennyiségei**

**20 – 100 m3/h közötti felhasználási helyek**

|  |  |  |
| --- | --- | --- |
| **Sor-szám** | **Létesítmény** | **Mérőméret****m3/h** |
| 1 | Budapest XIV. kerület, Columbus u. 17-23. | 40 |
| 2 | Budapest XIV. kerület, Stefánia út 14. | 65 |
| 3 | Budapest XI. kerület, Homonna u. 9 | 40 |

|  |  |
| --- | --- |
| **Budapest XIV. kerület, Columbus u. 17-23.****POD 39N608574730008****40 m3/h** | **Tervezett fogyasztás** **m3** |
| 2018. május | 600 |
| 2018. június | 200 |
| 2018. július | 200 |
| 2018. augusztus | 100 |
| 2018. szeptember | 300 |
| 2018. október | 3300 |
| 2018. november | 5400 |
| 2018. december | 10300 |
| 2019. január | 10500 |
| 2019. február | 7500 |
| 2019. március | 4900 |
| 2019. április | 3300 |
| Összesen | 46600 |

|  |  |
| --- | --- |
| **Budapest XIV. kerület, Stefánia út 14.****POD 39N0600005864000B****100 m3/h** | **Tervezett fogyasztás****m3** |
| 2018. május | 1500 |
| 2018. június | 1500 |
| 2018. július | 1000 |
| 2018. augusztus | 600 |
| 2018. szeptember | 700 |
| 2018. október | 13300 |
| 2018. november | 15000 |
| 2018. december | 26600 |
| 2019. január | 23200 |
| 2019. február | 21700 |
| 2019. március | 18600 |
| 2019. április | 8300 |
| Összesen | 132000 |

|  |  |
| --- | --- |
| **Budapest XI. kerület, Homonna u. 9.****POD 39N060005977000K****40 m3/h** | **Tervezett fogyasztás m3** |
| 2018. május | 118 |
| 2018. június | 30 |
| 2018. július | 20 |
| 2018. augusztus | 20 |
| 2018. szeptember | 30 |
| 2018. október | 918 |
| 2018. november | 3800 |
| 2018. december | 5500 |
| 2019. január | 7500 |
| 2019. február | 7000 |
| 2019. március | 764 |
| 2019. április | 564 |
| Összesen | 26264 |

**20 – 100 m3/h feletti falhasználási helyek összes fogyasztása**

|  |  |
| --- | --- |
| **Magyar Bányászati és Földtani Szolgálat** | **Tervezett összes fogyasztás m3** |
| 2018. május | 2218 |
| 2018. június | 1730 |
| 2018. július | 1220 |
| 2018. augusztus | 720 |
| 2018. szeptember | 1030 |
| 2018. október | 17518 |
| 2018. november | 24200 |
| 2018. december | 42400 |
| 2019. január | 41200 |
| 2019. február | 36200 |
| 2019. március | 24264 |
| 2019. április | 12164 |
| Összesen | 204864 |

**20 m3/h alatti felhasználási helyek**

|  |  |  |
| --- | --- | --- |
|  | **Felhasználási hely** | **POD** |
| 1 | Budapest XIV. kerület, Stefánia út 14. | 39N061228640000L |
| 2 | Budapest XI. kerület, Homonna u. 9 | 39N0609792060005 |
| 3 | Budapest XIV. kerület, Tallér u. 1. | 39N0613716690002 |
| 4 | Budapest XIV. kerület, Torontál u. 32. | 39N061333233000O |
| 5 | Budapest XIV. kerület, Lőcsei u. 59. | 39N060946017000M |
| 6 | 8609 Siófok, Liszt Ferenc utca 4. | 39N040266926000Y |
| 7 | 8237 Tihany, Kossuth Lajos utca 91-93. | 39N040120555000W |
| 8 | 2000 Szentendre, Papszigeti utca 1. | 39N110509879000J |

**20 m3/h alatti felhasználási helyek fogyasztása**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Stefánia út** | **Homonna u.** | **B-széplak** | **Tallér u.** | **Torontál u.** | **Lőcsei u.** | **Tihany** | **Szt-endre** | **Összesen** |
| 2018. május | 8 | 239 | 132 | 46 | 101 | 41 | 30 | 58 | 655 |
| 2018. június |  | 239 | 6 | 0 | 31 | 0 |   | 58 | 334 |
| 2018. július |  | 239 | 123 | 0 | 35 | 0 |   | 0 | 397 |
| 2018. aug. | 8 | 239 | 123 | 0 | 27 | 0 |   | 0 | 397 |
| 2018. szept. | 8 | 239 | 123 | 0 | 90 | 7 |   | 0 | 467 |
| 2018. október | 8 | 143 | 123 | 433 | 424 | 342 | 150 | 50 | 1673 |
| 2018. nov. | 8 | 246 | 123 | 534 | 549 | 590 | 150 | 60 | 2260 |
| 2018. dec. | 30 | 405 | 92 | 870 | 912 | 1348 | 787 | 60 | 4504 |
| 2019. január | 30 | 85 | 108 | 785 | 768 | 1721 | 342 | 56 | 3895 |
| 2019. február | 25 | 239 | 132 | 743 | 759 | 1565 | 300 | 58 | 3821 |
| 2019. március | 8 | 239 | 132 | 569 | 607 | 1057 | 169 | 58 | 2839 |
| 2019. április  | 8 | 239 | 132 | 392 | 394 | 459 | 60 | 58 | 1742 |
| Összesen | 141 | 2791 | 1349 | 4372 | 4697 | 7130 | 1988 | 516 | 22984 |